2023ko azaroaren 13an eginiko bilkuran, Nafarroako Parlamentuko Mahaiak, Eledunen Batzarrari entzun ondoren, honako erabaki hau hartu zuen, besteak beste:

Nafarroako Parlamentuak Nafarroako Lurralde Politikaren Gizarte Kontseilurako izendatu behar dituen bi kideak hautatzeko arauekin bat, zeinak 2023ko urriaren 30eko Mahaiko erabakiaren bidez onetsi baitziren (28. NPAO, 2023-11-03koa), honako hau ERABAKITZEN DA:

1. Nafarroako Parlamentuak Nafarroako Lurralde Politikaren Gizarte Kontseiluan izendatu beharreko bi kideak hautatzeko hautagai gisa honako pertsona hauek aldarrikatzea:

- Yolanda Ibáñez Pérez andrea, titularra, eta Juan Luis Sánchez de Muniáin Lacasia jauna, ordezkoa, Unión del Pueblo Navarro talde parlamentarioak proposatuta.

– Javier Lecumberri Urabayen jauna, titularra, eta María Teresa Esporrín Las Heras andrea, ordezkoa, Nafarroako Alderdi Sozialista talde parlamentarioak proposatuta.

- Lola Eslava Serrano andrea, titularra, eta Adolfo Araiz Flamarique jauna, ordezkoa, EH Bildu Nafarroa talde parlamentarioak proposatuta.

2. Erabaki hau talde parlamentarioen eledunei helaraztea eta Nafarroako Parlamentuko Aldizkari Ofizialean argitaratzea.

Iruñean, 2023ko azaroaren 13an

Lehendakaria: Unai Hualde Iglesias